যুদ্ধাপরাধে জড়িয়ে পড়ার ঝুঁকিতে যুক্তরাষ্ট্র: হিউম্যান রাইটস ওয়াচ
অবরুদ্ধ ও বিধ্বস্ত গাজায় যুদ্ধবিরতির প্রস্তাবে ভেটো দেওয়ায় যুক্তরাষ্ট্র 'যুদ্ধাপরাধে জড়িয়ে পড়ার' ঝুঁকিতে আছে বলে সতর্ক করেছে নিউইয়র্কভিত্তিক মানবাধিকার সংস্থা হিউম্যান রাইটস ওয়াচ (এইচআরডব্লিউ)।
আজ শনিবার ব্রিটিশ সংবাদমাধ্যম বিবিসি এই তথ্য জানিয়েছে।
প্রতিবেদন অনুসারে, এইচআরডব্লিউর জাতিসংঘ পরিচালক লুই শাখবোনো বলেছেন, জাতিসংঘ নিরাপত্তা পরিষদে গাজায় যুদ্ধবিরতির প্রস্তাবে যুক্তরাষ্ট্র ভেটো দেওয়ায় দেশটি 'যুদ্ধাপরাধে জড়িয়ে পড়ার' ঝুঁকিতে আছে।
তিনি বলেন, 'ইসরায়েলকে ক্রমাগত অস্ত্র ও কূটনৈতিক সহায়তা দিয়ে যুক্তরাষ্ট্র নৃশংসতায় জড়িয়ে পড়েছে। তারা গাজায় সব ফিলিস্তিনিকে শাস্তি দিচ্ছে।'
এইচআরডব্লিউর জাতিসংঘ পরিচালক শাখবোনো আরও বলেন, 'আন্তর্জাতিক আইন অনুসারে সব বেসামরিক মানুষকে রক্ষা করতে হবে। পাশাপাশি, সব জিম্মিকে মুক্তি দিতে হবে।'
যুক্তরাষ্ট্র নিজেই ইসরায়েল ও ফিলিস্তিনের সশস্ত্র গোষ্ঠীগুলোকে সংঘাত এড়িয়ে চলার আহ্বান জানালেও পৃথিবীর সবচেয়ে শক্তিশালী দেশটি নিরাপত্তা পরিষদে গাজায় যুদ্ধবিরতির প্রস্তাবে ভেটো দেওয়ায় এমন মন্তব্য করেন লুই শাখবোনো।

অবরুদ্ধ ও বিধ্বস্ত গাজায় যুদ্ধবিরতির প্রস্তাবে ভেটো দেওয়ায় যুক্তরাষ্ট্র 'যুদ্ধাপরাধে জড়িয়ে পড়ার' ঝুঁকিতে আছে বলে সতর্ক করেছে নিউইয়র্কভিত্তিক মানবাধিকার সংস্থা হিউম্যান রাইটস ওয়াচ (এইচআরডব্লিউ)।